iPod laat hoor sy swanesangArgieffoto (Foto: Unsplash) Apple het Dinsdag bekend gemaak dat hy nie meer iPods gaan vervaardig nie. Dié MP3-spelers sal dus slegs beskikbaar wees solank Apple se huidige voorraad hou. Die toonaangewende iPod is in die vroeë 2000’s bekend gestel en het sedertdien verander hoe mense musiek koop. Dit het ook eindelik aanleiding gegee tot die immergewilde iPhone. “Musiek was nog altyd deel van ons kernbedryf by Apple en om dit na honderde miljoene gebruikers te bring op die manier waarop die iPod het, het meer as net die musiekbedryf beïnvloed. “Dit het ook maniere herdefinieer hoe musiek ontdek, geluister en gedeel word,” sê Greg Joswiak, Apple se bemarkingshoof. Steve Jobs, in lewe die medestigter van Apple, het die iPod byna 21 jaar gelede bekend gestel en bemark as ’n toestel wat “ŉ verstommende 1 000 liedjies” kan stoor. Apple het egter later toegegee dat sy iPhone ’n groot inpak op die verkope van iPod sou beteken. Dít omdat die neiging om te beweeg na musiekstroomdienste toestelle wat net ontwerp is om digitale deuntjies te stoor minder aanloklik vir verbruikers gemaak het. Die Apple Music-intekeningdiens bied gebruikers vandag die opsie om tot meer as 90 miljoen liedjies af te laai en te stoor. “Sedert sy bekendstelling meer as 20 jaar gelede het iPod gebruikers regoor die wêreld bekoor wat daarvan hou om hul musiek saam met hulle op die pad te neem. Vandag is die ervaring om ŉ mens se musiekbiblioteek die wêreld in te neem geïntegreer oor Apple se produkreeks – van iPhone en Apple Watch tot iPad en Mac,” verduidelik Joswiak. Talle sosialemediagebruikers het intussen nostalgies op die nuus oor die eens gewilde iPod gereageer. Apple has officially discontinued….. the iPod RIP to my first ever tech purchase, an iPod touch 2nd genhttps://t.co/BJNfUXdHyc pic.twitter.com/KjCpmWDLqL — Marques Brownlee (@MKBHD) May 10, 2022 after 21 years, apple discontinued the ipod ???? so long and goodnight ???? pic.twitter.com/xbWvPf2GMh — When We Were Young (@WWWYFest) May 10, 2022 Well, it’s official. After over 20 years (7,504 days to be exact), Apple just discontinued the last iPod. What a run pic.twitter.com/lzkBx6Uwnf — Luke Miani (@LukeMiani) May 10, 2022 Apple is discontinuing the iPod after 20 years. It's truly an end of an era. iPod Touch is now only available "while supplies last" https://t.co/pzq436q7Xr pic.twitter.com/WD83XlfyhY — Tom Warren (@tomwarren) May 10, 2022